O **Gran Londres** (en inglés: *Greater London*) é unha das nove rexións de Inglaterra, subdivisións administrativas de alto nivel, que cobre a cidade de Londres, en Inglaterra (Reino Unido).

A zona administrativa do Gran Londres cobre a conurbación da cidade de Londres e a de Westminster, así como outros 31 distritos londinienses, coñecidos xenericamente como Londres, capital do Reino Unido. Cobre unha área de 1.579 km² e ten unha poboación aproximada de 7 322 400 persoas.

Dende o ano 2000, a rexión está administrada pola Autoridade do Gran Londres e ten un alcalde, controlado pola Asemblea de Londres.

O status do Gran Londres é algo infrecuente. Oficialmente está clasificado como un condado cerimonial (excluíndo á cidade de Londres, que é un condado cerimonial por si mesma), pero á vez é unha das nove rexións oficiais de Inglaterra. É a única rexión de Inglaterra cun amplo poder, unha asemblea rexional electa e un alto cargo elixido tamén por elección directa.

Non debe confundirse coa Área metropolitana de Londres, definida en termos de modelos xeográficos (fundamentalmente de transporte, como *London commuter belt*)

Historia
--------

O Gran Londres creouse oficialmente o 1 de abril de 1965, en substitución dos antigos condados administrativos de Middlesex e Londres, aos que se engadiron partes de Kent, Hertfordshire, Surrey e Essex. Actualmente, o Gran Londres limita con Essex, Hertfordshire, Buckinghamshire, Berkshire, Surrey e Kent.

O Gran Londres tivo en orixe un dobre sistema de goberno local, co Consello de Gran Londres compartindo poder coa Corporación de Londres e os 32 consellos de distrito. O Consello do Gran Londres foi abolido no ano 1986 baixo o goberno de Margaret Thatcher. No ano 2000, o goberno laborista creou unha nova autoridade do Gran Londres, que consiste nunha asemblea e un alcalde que gobernan toda a zona.

O termo "Gran Londres" xa se empregaba antes do ano 1965, especialmente para referirse ao área de operación do Servizo Metropolitano de Policía, que non coincidiu coas fronteiras do condado do Gran Londres ata o ano 2000. Actualmente prefírese empregar a expresión "Distrito Policial Metropolitano".

Mapa do Gran Londres
--------------------

A distribución administrativa do Gran Londres comprende os seguintes "boroughs" (distritos ou unidades administrativas de nivel local en Inglaterra): 

|  |  |  |
| --- | --- | --- |
| 1. Cidade de Londres
2. Westminster
3. Kensington e Chelsea
4. Hammersmith e Fulham
5. Wandsworth
6. Lambeth
7. Southwark
8. Tower Hamlets
9. Hackney
10. Islington
11. Camden
12. Brent
13. Ealing
14. Hounslow
15. Richmond
16. Kingston
17. Merton
 |  | 18. Sutton
19. Croydon
20. Bromley
21. Lewisham
22. Greenwich
23. Bexley
24. Havering
25. Barking e Dagenham
26. Redbridge
27. Newham
28. Waltham Forest
29. Haringey
30. Enfield
31. Barnet
32. Harrow
33. Hillingdon
 |

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Londres*** |

| * v
* c
* e
Rexións de Inglaterra |
| --- |
| 
* Gran Londres
* Midlands do Leste
* Midlands do Oeste
* Leste de Inglaterra - Nordeste de Inglaterra
* Noroeste de Inglaterra
* Sueste de Inglaterra
* Suroeste de Inglaterra
* Yorkshire e Humber

 | Bandeira de Inglaterra |

| * v
* c
* e
Condados de Inglaterra |
| --- |
| 
* Bedfordshire
* Berkshire
* Bristol
* Buckinghamshire
* Cambridgeshire
* Cheshire
* Cornualla
* Cumbria
* Derbyshire
* Devon
* Dorset
* Durham
* Essex
* Gloucestershire
* Londres
* Manchester
* Hampshire
* Herefordshire
* Hertfordshire
* Illa de Wight
* Kent
* Lancashire
* Leicestershire
* Lincolnshire
* Merseyside
* Midlands Occidentais
* Norfolk
* Northamptonshire
* Northumberland
* Nottinghamshire
* Oxfordshire
* Rutland
* Shropshire
* Somerset
* Staffordshire
* Suffolk
* Surrey
* West Sussex
* East Sussex
* Tyne e Wear
* Warwickshire
* Wiltshire
* Worcestershire
* Yorkshire Norte
* Yorkshire Occidental
* Yorkshire Oriental
* Yorkshire Sur

 | Bandeira de Inglaterra |

|  |  |
| --- | --- |
| Control de autoridades | 
* Wd: Q23306
* EBID: ID
* GEC: 0038394
* GeoNames: 2648110
* GND: 4074335-4
* OSM: 65606

 |